open-index/open-wikipedia-markdown huggingface dataset:
Χένερ Χένκελ

Ο **Χένερ Χένκελ** (*[[γερμανικά]] : Heinrich Ernst Otto "Henner" Henkel*), (9 Οκτωβρίου 1915 - 13 Ιανουαρίου 1943) ήταν Γερμανός πρωταθλητής της αντισφαίρισης. Η μεγαλύτερη επιτυχία του ήταν ο τίτλος του απλού στο γαλλικό πρωτάθλημα του 1937, την ίδια χρονιά ήταν Νο 3 στον κόσμο.

Ο Χένκελ γεννήθηκε το 1915 και ήταν γιος του Φέρντιναντ και της Μαργκαρέτε Χένκελ. Μετά τον Α΄παγκόσμιο πόλεμο και το 1919 η οικογένειά του μετακόμισε στην Έρφουρτ. Συμμετείχε στο *Sportclub Erfurt* (σήμερα *TC Erfurt 93*) μαζί με τον μεγαλύτερο αδελφό του Φέρντιναντ και έμαθε να παίζει αντισφαίριση. Ο πατέρας του μετακόμισε στο Βερολίνο για λόγους που σχετίζονται με τη δουλειά και ολόκληρη η οικογένειά του τον ακολούθησε το 1927.

Το 1929, ο Χένκελ κέρδισε το πρωτάθλημα συλλόγων με τον νέο σύλλογο του την *THC 99 Βερολίνου*. Το 1932 και το 1933 κέρδισε τα γερμανικά πρωταθλήματα. Ο Χένκελ ήταν ο δεύτερος Γερμανός, μετά τον Γκότφριντ φον Κραμ το 1936, που κέρδισε τον τίτλο του απλού στο γαλλικό πρωτάθλημα το 1937. Την ίδια χρονιά, μαζί με τον φον Κραμ κέρδισαν το διπλό του Ρολάν Γκαρός. Αργότερα το ίδιο έτος κέρδισαν το πρωτάθλημα των ΗΠΑ στο διπλό νικώντας τους Αμερικανούς Ντον Μπατζ και Gene Mako σε τρία σετ.

Τον Μάρτιο του 1937 κέρδισε το Διεθνές πρωτάθλημα του Καΐρου, νικώντας τον Τζόρτζιο ντε Στέφανι στον τελικό, επίσης κέρδισε και το διπλό με συμπαίκτη τον Φον Κραμ. Αργότερα το ίδιο έτος κέρδισε τον τίτλο του απλού στο γερμανικό πρωτάθλημα. Δύο χρόνια αργότερα, το 1939, κέρδισε πάλι τον τίτλο αφού νίκησε τον Ρόντερικ Μέντσελ στον τελικό σε τέσσερα σετ.

Μεταξύ 1934 και 1939 έπαιξε 66 αγώνες για τη γερμανική ομάδα του κυπέλλου Ντέιβις σε 27 διοργανώσεις. Κέρδισε 49 αγώνες, έχασε 17 και ήταν ιδιαίτερα επιτυχημένος στα διπλά, κερδίζοντας 16 από τους 20 αγώνες με συμπαίκτες τον Γκότφριντ φον Κραμ, τον Φον Μεταξά και τον Ρόντερικ Μέντσελ.

Ο Χένκελ έπαιξε το τελευταίο του τουρνουά στο Bad Pyrmont το καλοκαίρι του 1942. Έφτασε στον τελικό που έχασε από τον Ρόντερικ Μέντσελ. 

Στον Β΄Παγκόσμιο πόλεμο πολέμησε στο ανατολικό μέτωπο. Στη Μάχη του Στάλινγκραντ, τραυματίστηκε στο πόδι και πέθανε από αυτόν τον τραυματισμό στις 13 Ιανουαρίου 1943 κοντά στο Βορόνεζ.

Από το 1950 το γερμανικό πρωτάθλημα ομάδων νέων αποκαλείται "Große Henner Henkel-Spiele" και από το 1963 διοργανώνεται στο Έρφουρτ το τουρνουά "Henner-Henkel-Gedächtnisturnier".

## Παραπομπές


Κατηγορία:Γερμανοί αθλητές της αντισφαίρισης
Κατηγορία:Νικητές Γαλλικού Όπεν
Hard Rock Cafe

Το **Hard Rock Cafe Inc.** είναι μία αλυσίδα θεματικών εστιατορίων, που ιδρύθηκε το 1971, από τον Άιζακ Τίγκρετ και τον Πίτερ Μόρτον, στο Λονδίνο. Το 1979, ξεκίνησε να καλύπτει του τοίχους του με αναμνηστικά του rock n' roll, μία συνήθεια που εξαπλώθηκε σε όλα τα καταστήματα της αλυσίδας. Το 2007, αγοράστηκε από τη φυλή Σεμινόλ της Φλόριντα κι έκτοτε έχει τα κεντρικά του στο Ορλάντο, της ίδιας πολιτείας. Έως και τον Δεκέμβριο του 2015, η αλυσίδα κατείχε 191 καταστήματα, σε 59 διαφορετικές χώρες, τα οποία περιλαμβάνουν 168 καφετέριες/ρεστοραν, 23 ξενοδοχεία και 11 καζίνο.

## Παραπομπές


## Εξωτερικοί σύνδεσμοι

* 
* Official Hard Rock Hotel and Casino Site
* Video review of the Hard Rock Cafe with on-site footage
* Video tour of the Hard Rock Hotel Singapore
* Hard Rock Memorabilia Gallery

Κατηγορία:Χώροι εστίασης
Ιουλιανές Άλπεις

Οι **Ιουλιανές Άλπεις** (σλοβενικά: **Julijske Alpe**, ιταλικά: **Alpi Giulie**) είναι μια οροσειρά που ανήκει στις Νότιες Ασβεστολιθικές Άλπεις και εκτείνεται από τη βόρειοανατολική Ιταλία μέχρι τη Σλοβενία. Πήρε το όνομά της από τον Ιούλιο Καίσαρα, ο οποίος ίδρυσε την πόλη (municipium) *Forum Iulii*, στους πρόποδες της οροσειράς.

Οι Ιουλιανές Άλπεις καλύπτουν συνολικά μια έκταση 4.400 τ.χλμ., από την οποία τα 1.000 τ.χλμ. βρίσκονται στην Ιταλία, και βρίσκονται ανάμεσα στην κοιλάδα του ποταμού Σάβου και στην κοιλάδα Canale. Το ψηλότερο βουνό της οροσειράς είναι το όρος Τρίγκλαβ, με ύψος 2.864 μ., που βρίσκεται στη Σλοβενία ενώ το δεύτερο ψηλότερο βουνό είναι το Jôf di Montasio, που έχει ύψος 2.775 μ. και βρίσκεται στην Ιταλία.

## Φωτογραφίες

File:1 julian alps panorama.jpg|Οι Ιουλιανές Άλπεις
Image:Leontopodium alpinum.jpg|Εντελβάις, Ιουλιανές Άλπεις, Σλοβενία
Image:Julian Alps with Prisojnik and Razor.jpg|Τα βουνά Prisojnik και Ράζορ (Razor) στις Ιουλιανές Άλπεις
Image:Krnica.jpg|Η κοιλάδα Krnica 
Image:Mangrt 03.jpg|Το Όρος Μάνγκαρτ


## Εξωτερικοί σύνδεσμοι

*http://www.hiking-trail.net/mountain_range/julian_alps/1
*http://www.summitpost.org/julian-alps/152184
*https://www.julijske-alpe.com/english/ 

Κατηγορία:Άλπεις
Νέλλυ Νέπαχ

Η **Νέλλυ Νέπαχ** (*[[γερμανικά]]: Nelly Neppach*), (16 Σεπτεμβρίου 1898 - 7 Μαΐου 1933), ήταν Γερμανίδα, αθλήτρια της αντισφαίρισης.  Ήταν η πρώτη γερμανίδα που απέκτησε διεθνή φήμη στην αντισφαίριση, αλλά αναγκάστηκε να εγκαταλείψει το άθλημα λόγω του αυξανόμενου αντισημιτισμού τη δεκαετία του 1930. Αυτοκτόνησε σε ηλικία 34 ετών.

Η Νέπαχ γεννήθηκε στη Φραγκφούρτη το 1898, Μπάμπεργκ (*Bamberger*) ήταν το πατρικό της όνομα. Άρχισε να παίζει αντισφαίριση στα νεαρά της χρόνια και κέρδισε τον πρώτο της τίτλο το 1910 σε ηλικία 12 ετών.

Μετά τον Α΄παγκόσμιο πόλεμο παντρεύτηκε τον σκηνοθέτη κινηματογράφου και παραγωγό Ρόμπερτ Νέπαχ και μετακόμισε στο Βερολίνο όπου εντάχθηκε στον σύλλογο Τένις Μπορούσια Βερολίνου.

Το 1925 έφτασε στη μεγαλύτερη επιτυχία της, κερδίζοντας την Ίσλε Φρίεντλεμπεν στον τελικό του γερμανικού πρωταθλήματος στο Αμβούργο. Το 1926 προσκλήθηκε από την Συζάν Λεγκλέν να παίξει στο διεθνή τουρνουά στη γαλλική Ριβιέρα, ενώ ταυτόχρονα οι γερμανοί παίκτες απαγορεύονταν από τα διεθνή τουρνουά ως συνέπεια του Α΄ παγκοσμίου πολέμου. Η Νέπαχ ταξίδεψε στη Γαλλία και έπαιξε αγώνες ενάντια στην Λεγκλέν καθώς και στην αμερικανίδα θρύλο Έλεν Γουίλς. Ωστόσο, η γερμανική ομοσπονδία θυμωμένη για το μη εξουσιοδοτημένο ταξίδι της την ανάγκασε να επιστρέψει στη Γερμανία.

Στη μοναδική της εμφάνιση σε ένα μεγάλο τουρνουά που ήταν στο γαλλικό πρωτάθλημα του 1927, έφτασε στον τρίτο γύρο.Την ίδια χρονιά, 1925, ήταν η πρώτη εθνική πρωταθλήτρια της Γερμανίας στο απλό.  Κατατάχθηκε ένατη σε εθνικό επίπεδο το 1932. Στο Πρωτάθλημα αντισφαίρισης Ανατολικής Μεσογείου το 1931 ήταν δεύτερη στο απλό όπου έχασε από την Ίρμγκαρντ Ροστ, και δεύτερη στο διπλό με συμπαίκτρια την Λεβάντα Κάμπελ 

Στις 11 Απριλίου 1933, λίγους μήνες μετά την κατάληψη της εξουσίας από τους Ναζί τον Ιανουάριο, η Νέπαχ, η οποία ήταν Εβραία, εγκατέλειψε την ιδιότητα μέλους της στον σύλλογο Τένις Μπορούσια. Παρόλο που οι περιστάσεις αυτής της απόφασης δεν είναι γνωστές λεπτομερώς, είναι σχεδόν βέβαιο ότι αναγκάστηκε να το πράξει, καθώς οι περισσότεροι γερμανικοί σύλλογοι τένις εκείνη την εποχή απέβαλαν τους Εβραίους αθλητές τους. Τον ίδιο μήνα, η γερμανική ομοσπονδία αντισφαίρισης ανακοίνωσε ότι κανένας Εβραίος παίκτης δεν μπορεί πλέον να παίζει διεθνή τουρνουά.

Τη νύχτα της 7 με 8 Μαΐου 1933, η Νέπαχ, προφανώς απελπισμένη λόγω της αυξανόμενης διάκρισης και δίωξης των Εβραίων στη Γερμανία και της απομόνωσης της από την αντισφαίριση ειδικότερα, πήρε τη ζωή της στο διαμέρισμά της στο Βερολίνο χρησιμοποιώντας το φυσικό αέριο. Ο αντισημιτισμός - που θα κωδικοποιηθεί σύντομα ως Νόμοι της Νυρεμβέργης - είχε εισβάλει σε όλες τις πτυχές της ζωής στη Γερμανία και ο αθλητισμός δεν αποτελούσε εξαίρεση. Η Νέπαχ ήταν ανάμεσα σε ένα σύνολο εβραϊκών αυτοκτονιών, οι οποίες αναφέρθηκαν με ανησυχία στο εξωτερικό. "Είναι αδύνατο να δημοσιευτεί ένας πλήρης κατάλογος των αυτοκτονιών που προκάλεσε η ναζιστική κτηνωδία", έγραψε η εφημερίδα "Hebrew Standard of Australasia" αναφέροντας το θάνατό της.

## Παραπομπές

Κατηγορία:Γερμανίδες αθλήτριες της αντισφαίρισης
Κατηγορία:Τένις Μπορούσια Βερολίνου
Θα μείνει μεταξύ μας

Το ***Θα Μείνει Μεταξύ μας*** (γαλλικά: *Un moment d'égarement*) είναι δραματική κωμική ταινία γαλλικής παραγωγής του 2015, σε σκηνοθεσία του Ζαν-Φρανσουά Ρισέ. Είναι ριμέικ της ταινίας *Un moment d'égarement* του 1977, σκηνοθετημένη από τον Κλοντ Μπερί.

Παραγωγός της ταινίας ήταν ο γιος του Μπερί, Τομά Λανγκμάν, και ο Σεμπαστιάν Ντελογιέ.

## Πλοκή
Δύο διαζευγμένοι πατέρες, ο Αντουάν και ο Λορέν, παίρνουν τις κόρες τους Λουνά και Μαρί, 17 και 18 ετών αντίστοιχα, για διακοπές στην Κορσική, όπου ένας από τους δύο βρίσκει τον εαυτό του να παρασύρεται ερωτικά από την 17χρονη κόρη του άλλου.

## Διανομή ρόλων
* Βενσάν Κασέλ ως Λορέν
* Φρανσουά Κλιουζέ ως Αντουάν
* Αλίς Ισάζ ως Μαρί
* Λόλα Λε Λαν ως Λουνά
* Φιλίπ Ναχόν ως Ο γείτονας
* Ανελίζ Εσμέ ως Συλβί
* Νοεμί Μερλάν ως Λιντά
[μικρογραφία|Η [Αλίς Ισάζ και η Λόλα Λε Λαν στο κινηματογραφικό φεστιβάλ στο Καμπούργκ, το 2015.]]

## Παραπομπές


## Εξωτερικοί σύνδεσμοι
*

Κατηγορία:Ταινίες του 2015
Κατηγορία:Γαλλικές ταινίες της δεκαετίας 2010
Κατηγορία:Γαλλικές αισθηματικές ταινίες
Κατηγορία:Γαλλικές δραματικές ταινίες
Κατηγορία:Γαλλικές κωμικές ταινίες
Κατηγορία:Ταινίες σε σκηνοθεσία Ζαν-Φρανσουά Ρισέ
Κατηγορία:Γαλλόφωνες ταινίες
Σέαντ Κολάσινατς

Ο ** Σέαντ Κολάσινατς** (*Sead Kolašinac*, 20 Ιουνίου 1993) είναι Βόσνιος ποδοσφαιριστής που αγωνίζεται ως αμυντικός στην Αταλάντα και στην Εθνική Βοσνίας.

## Καριέρα
### Σε συλλόγους
Ξεκίνησε την επαγγελματική του καριέρα από τη Σάλκε, στην οποία επαιξε από το 2012 ως το 2017. Επελέγη στην καλύτερη ενδεκάδα της Μπουντεσλίγκα για τη σεζόν 2016-2017.

Το καλοκαίρι του 2017 πήρε μεταγραφή για την Άρσεναλ, με την οποία έχει κατακτήσει το Κομιούνιτι Σιλντ.
### Σε εθνικές ομάδες
Ο Κολάσινατς έχει γερμανικό διαβατήριο και έχει αγωνιστεί με τις εθνικές ομάδες νέων της Γερμανίας, καθώς είναι γεννημένος και μεγαλωμένος στην Καρλσρούη.

Ωστόσο, το 2013 επέλεξε να αγωνίζεται με την Εθνική Βοσνίας, με την οποία συμμετείχε στο Μουντιάλ του 2014.

## Παραπομπές


Κατηγορία:Βόσνιοι ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Αμυντικοί ποδοσφαιριστές
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Mono

Ο όρος **Mono** μπορεί να αναφέρεται:

* Στο Ιαπωνικό μουσικό συγκρότημα Mono (συγκρότημα),
* Στο λογισμικό Mono (λογισμικό)
Mono (λογισμικό)

Το **Mono** είναι μία ελεύθερο και ανοιχτού κώδικα πλατφόρμα για τη δημιουργία λογισμικού συμβατού με το .NET Framework που υποστηρίζεται από τη Microsoft. 

## Τρέχουσα κατάσταση και προοπτικές
H τρέχουσα έκδοση είναι 5.4.0 (από τον Οκτώβριο του 2017). Αυτή η έκδοση παρέχει τον πυρήνα των API του .NET Framework και υποστήριξη για τη Visual Basic.NET και τη C# 7.0. Επίσης τα LINQ, XML και SQL είναι μέρος της διανομής. Τα Windows Forms 2.0 επίσης υποστηρίζονται, αλλά δεν αναπτύσσονται ενεργά, οπότε η υποστήριξή τους από το Mono είναι ελλιπής. 

Στόχος του Mono είναι να επιτευχθεί πλήρης υποστήριξη για όλα τα χαρακτηριστικά .NET 4.5 εκτός από το Windows Presentation Foundation (WPF) (το οποίο δεν σκοπεύει να υποστηρίξει η ομάδα του Mono λόγω του όγκου των εργασιών που θα χρειαστεί), το Windows Workflow Foundation (WF) και περιορισμένη υποστήριξη για το Windows Communication Foundation (WCF). Κάποια μέρη του .NET Framework αναπτύσσονται από ένα πειραματικό υποέργο που λέγεται Olive.

## Ολοκληρωμένα περιβάλλοντα ανάπτυξης
* MonoDevelop
* Eclipse, μπορεί να χρησιμοποιηθεί για την ανάπτυξη κώδικα σε C#

## Παραπομπές


Κατηγορία:Ελεύθερο λογισμικό
Κατηγορία:Λογισμικό ανοικτού κώδικα
Κατηγορία:Microsoft
Disneyland Paris

Η **Disneyland Paris**, παλαιότερα γνωστή ως **Euro Disney**, είναι πάρκο με συνολική έκταση 22 τετραγωνικών χιλιομέτρων που βρίσκεται στην κοινότητα του Σεσύ, 32 χιλιόμετρα ανατολικά του Παρισιού.  

Ο χώρος περιλαμβάνει 2 θεματικά πάρκα- Parc Disneyland και Walt Disney Studios - ξενοδοχεία, καταστήματα, εστιατόρια, γήπεδα γκολφ και άλλα. Ξεκίνησε να λειτουργεί στις 12 Απριλίου 1992.

Το πάρκο περιλαμβάνει 2 θεματικά πάρκα, 7 ιδιόκτητα ξενοδοχεία, ένα χώρο διασκέδασης και αναψυχής με εστιατόρια, κινηματογράφους και καταστήματα και ένα γήπεδο γκολφ.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στην Ιλ-ντε-Φρανς
Κατηγορία:Πάρκα αναψυχής στη Γαλλία
Κατηγορία:Disneyland
Blu Tack

]
Το **Blu Tack** είναι ένα επαναχρησιμοποιήσιμο κολλητικό υλικό που μοιάζει με στόκο. Είναι ευαίσθητη στην πίεση κόλλα που παράγεται από την εταιρεία Bostik και συνήθως χρησιμοποιείται για να συνδεθούν ελαφρά αντικείμενα (όπως αφίσες ή φύλλα χαρτιού) σε τοίχους ή άλλες ξηρές επιφάνειες. Παραδοσιακά μπλε χρώματος, είναι επίσης διαθέσιμο σε άλλα χρώματα. Εκδοχές του προϊόντος είναι επίσης διαθέσιμες από άλλους κατασκευαστές. Η ορθογραφία που χρησιμοποιείται τώρα είναι χωρίς το ενωτικό.

Η σύνθεση του Blu Tack αποτελεί μυστικό, αλλά περιγράφεται ως μια συνθετική ένωση καουτσούκ χωρίς επικίνδυνες ιδιότητες υπό κανονικές συνθήκες.Το κολλητικό μπορεί να καταποθεί χωρίς βλάβη και είναι μη καρκινογόνο. Είναι μη διαλυτή ουσία και πυκνότερη από το νερό. Το υλικό δεν είναι εύφλεκτο, αλλά εκλύει διοξείδιο του άνθρακα και το μονοξείδιο του άνθρακα όταν εκτεθεί σε φωτιά ή σε υψηλές θερμοκρασίες.

Το 2015 η Bostik κατασκεύαζε περί τους 100 τόνους Blu Tack εβδομαδιαίως στο εργοστάσιό της στο Λέστερ της Αγγλίας.

## Ιστορία
Το Blu Tack αναπτύχθηκε τυχαία το 1969 ως υποπροϊόν παράγωγο της προσπάθειας να αναπτυχθεί μια νέα στεγανωτική ουσία χρησιμοποιώντας κιμωλία σε σκόνη, λάστιχο και λάδι. Το όνομα του εφευρέτη είναι άγνωστο.  Αρχικά το Blu Tack ήταν λευκό, αλλά η έρευνα στους καταναλωτές ανέδειξε τον φόβο ότι τα παιδιά μπορεί να την χρησιμοποιήσουν κατά λάθος σαν τσίχλα, και έτσι προστέθηκε το μπλε χρώμα.

Στο Ηνωμένο Βασίλειο τον Μάρτιο του 2008, ήταν διαθέσιμες 20.000 αριθμημένες συσκευασίες από ροζ Blu-Tack, για να βοηθήσουν στη συγκέντρωση χρημάτων για την Εκστρατεία κατά του Καρκίνου του Μαστού, με 10 πένες από κάθε πακέτο να διατίθενται για φιλανθρωπικό σκοπό.  Η παρασκευή του τροποποιήθηκε ελαφρώς προκειμένου να διατηρηθεί η πλήρης αντιστοιχία με το μπλε ομόλογό του. Από τότε, αναπτύχθηκαν πολλές χρωματιστές παραλλαγές, συμπεριλαμβανομένων των πακέτων κόκκινου και άσπρου, κίτρινου και πράσινου για το Χάλοουιν.

## Αναφορές


Κατηγορία:Υλικά χειροτεχνίας
Πόπη Ζώρα

Η **Πόπη Ζώρα** (1924 - 2007) ήταν Ελληνίδα λαογράφος, αρχαιολόγος και συγγραφέας.

## Βιογραφία
Γεννήθηκε το 1924 στην Ανδρίτσαινα Ηλείας και σπούδασε αρχαιολογία στο Πανεπιστήμιο Αθηνών και τη Ρώμη, ενώ το 1956 ανέλαβε τη διεύθυνση του Μουσείου Ελληνικής Λαϊκής Τέχνης, θέση την οποία διατήρησε μέχρι το 1980.

Κατά τη διάρκεια της θητείας της, το μουσείο μεταφέρθηκε από το τζαμί Τζισταράκη στην περιοχή της Πλάκας, ενώ η ίδια μερίμνησε ώστε να δημιουργηθούν αρκετά παραρτήματα του μουσείου, να συσταθούν διάφορες τοπικές λαογραφικές συλλογές και να επιστραφούν στην Ελλάδα 30 κεντημάτα του 17ου και του 18ου αιώνα. Παράλληλα, είχε σημαντική συμβολή στην ίδρυση του μουσείου Ελληνικών Λαϊκών Μουσικών Οργάνων.

Επιπλέον, η Ζώρα διετέλεσε επίτιμη διευθύντρια του Μουσείου Ελληνικής Λαϊκής Τέχνης, πρόεδρος της Ελληνικής Εταιρείας Λαογραφικής Μουσειολογίας, καθηγήτρια επί σειρά ετών στην Ανωτέρα Σχολή Ξεναγών και γενική γραμματέας του Πελοποννησιακού Λαογραφικού Ιδρύματος. Για την προσφορά της τιμήθηκε, μεταξύ άλλων, με το βραβείο της Ακαδημίας Αθηνών και με τον Σταυρό του Τάγματος των Ιπποτών της Ιταλικής Δημοκρατίας.

Απεβίωσε στις 28 Οκτωβρίου του 2007 και κηδεύτηκε στο Α΄ Νεκροταφείο Αθηνών.

## Εργογραφία (ενδεικτική)
* *Δύο μεγάλοι μαστόροι του ασημιού*, Εθνικός Οργανισμός Ελληνικής Χειροτεχνίας, Αθήνα, 1972.
* *Λαϊκή τέχνη*, Εκδοτική Αθηνών, 1995.

## Παραπομπές


Κατηγορία:Έλληνες λαογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες αρχαιολόγοι
Τραμπάλα

μικρογραφία|250x250εσ|Ένα σετ τραμπάλες σε παιδική χαρά
Μια **τραμπάλα **είναι μια μακριά, στενή σανίδα που στηρίζεται σε ένα μόνο σημείο περιστροφής, το οποίο βρίσκεται στο μέσον μεταξύ των δύο άκρων. Καθώς το ένα άκρο ανεβαίνει, το άλλο κατεβαίνει. Βρίσκεται συνήθως σε παιδικές χαρές και θεωρείται ένα από τα πιο δημοφιλή και κλασικά παιχνίδια τέτοιου τύπου.

## Μηχανική
Από άποψη Μηχανικής, μια τραμπάλα είναι ένας μοχλός, ο οποίος, όπως όλοι οι μοχλοί αποτελείται από ένα δοκάρι και υπομόχλιο.

## Παραλλαγές
αριστερά|μικρογραφία|250x250εσ|Οι τραμπάλες κατασκευάζονται σε δημιουργικά σχήματα και σχέδια
δεξιά|μικρογραφία|Μια τραμπάλα στην παιδική χαρά στην Οτάβα, Οντάριο, Καναδάς, 2010
Ο πιο κοινός τύπος τραμπάλας για παιδική χαρά διαθέτει μια σανίδα που είναι ισορροπημένη στο κέντρο. Ένα άτομο κάθεται σε κάθε άκρο και  πιέζουν εναλλάξ τα πόδια στο έδαφος ώστε να σηκωθεί η πλευρά τους στον αέρα. Αυτού του είδους οι τραμπάλες, συνήθως, έχουν λαβές για τους αναβάτες όπως κάθονται αντικριστά. Ένα πρόβλημα με το σχεδιασμό της τραμπάλας, είναι ότι αν το ένα παιδί αφήσει τον εαυτό του να χτυπήσει στο έδαφος ξαφνικά μετά το άλμα ή αφήσει την τραμπάλα χαμηλά, το άλλο παιδί μπορεί να πέσει και να τραυματιστεί. Για το λόγο αυτό, οι τραμπάλες συχνά είναι τοποθετημένες πάνω σε μια μαλακή επιφάνεια, όπως αφρό ή τα ροκανίδια ξύλου.

Οι τραμπάλες επίσης κατασκευάζονται σε σχήματα που έχουν σχεδιαστεί για να μοιάζουν με άλλα πράγματα, όπως αεροπλάνα, ελικόπτερα, και ζώα.

Οι τραμπάλες και η προθυμία των παιδιών να παίξουν μαζί τους, μερικές φορές χρησιμοποιείται για να βοηθήσει σε μηχανικές διαδικασίες. Για παράδειγμα, στην κοινότητα Gaviotas στην Κολομβία, μία παιδική τραμπάλα είναι συνδεδεμένης σε αντλία νερού.

## Αναφορές


Κατηγορία:Παιδική χαρά
Άρθουρ Νταβίντοβις ΜακΦέρσον

Ο **Άρθουρ Νταβίντοβις ΜακΦέρσον** (*[[λατινικό αλφάβητο]]: Arthur Davydovich MacPherson*), (Αγία Πετρούπολη, Ρωσική Αυτοκρατορία 1870 - Μόσχα, Ρωσική Σ.Ο.Σ.Δ. 1919), ήταν Ρώσος με Σκοτσέζικη καταγωγή, αθλητής της αντισφαίρισης και πρωτοπόρος του αθλητισμού στη Ρωσία.

Ο ΜακΦέρσον καταγόταν από οικογένεια Σκοτσέζων, οι παππούδες του είχαν ναυπηγεία στη Γλασκόβη, ο πατέρας του, Ντέιβιντ, και η μητέρα του, Άν, είχαν επιρροή στην αυτοκρατορική οικογένεια και ασχολούνταν με ναυπηγεία και Χαλυβουργεία, ο ίδιος ήταν έμπορος ξυλείας στη Ρωσία. Πατέρας του Άρθουρ και του Ρόμπερτ πρωταθλητές Ρωσίας το 1914 στο διπλό.

Ο ΜακΦέρσον ήταν από τους ιδρυτές της ρωσικής αντισφαίρισης, ο ιδρυτής του πρώτου πρωταθλήματος στην Αγία Πετρούπολη το 1903 και του πρωταθλήματος της Ρωσίας το 1907, πρώτος και μόνιμος πρόεδρος της Ρωσικής ομοσπονδίας αντισφαίρισης την περίοδο 1908-1917, μέλος της ρωσικής Ολυμπιακής επιτροπής.

Εκτός την αντισφαίριση ήταν πρώτος πρόεδρος ταυτόχρονα της Ρωσικής ποδοσφαιρικής ομοσπονδίας (1912-1914) και της Ρωσικής ομοσπονδίας κωπηλασίας και μέχρι το 1917 πρόεδρος του συλλόγου RULT, πρόεδρος της ομοσπονδίας ποδοσφαίρου της Αγίας Πετρούπολης,εκδότης των περιοδικών *Annual RULT* (1909–1916) και του *Lawn Tennis* (1912-1914). Τιμήθηκε με το παράσημο του τάγματος του Αγίου Στανισλάου για την προσφορά του στην ανάπτυξη του ρωσικού αθλητισμού. 

Με την επικράτηση στη Ρωσία των Μπολσεβίκων συνελήφθη δύο φορές φυλακίστηκε και πέθανε το 1919 σε φυλακή της Μόσχας.

## Παραπομπές

Κατηγορία:Ρώσοι αθλητές της αντισφαίρισης
Κατηγορία:Ρώσοι συντάκτες
Κατηγορία:Αθλητισμός στη Ρωσία
Κατηγορία:Ρώσοι επιχειρηματίες
Βεγγαλο-Ασσαμικοί αριθμοί

Οι **Βεγγαλο-Ασσαμικοί αριθμοί** ή **Ανατολικοί Ναγκάρι αριθμοί** (Βεγγαλικά:  *shôngkha*), (Ασσαμικά: সংখ্যা *xoiŋkha*), (Σιλέτι: ꠘꠝꠛꠞ *nombor*) είναι το αριθμητικό σύστημα που χρησιμοποιείται στην Βεγγαλική γλώσσα, τα Ασσαμικά, τις γλώσσες Σιλέτι, Μπισνουπρίγια Μανιπούρι, Τσάκμα, Χατζόνγκ και Μεϊθέι. Χρησιμοποιείται από πάνω από 350 εκατομμύρια άτομα παγκοσμίως ή το 5% του παγκόσμιου πληθυσμού. Οι Βεγγαλο-Ασσαμικοί αριθμοί έχουν πιο κυρίαρχη χρήση στα Βεγγαλικά και τα Ασσαμικά, σε αντίθεση με την κυρίαρχη χρήση των Ινδοαραβικών αριθμών στις περισσότερες γλώσσες του κόσμου.

## Βασικοί αριθμοί

## Εκτεταμένοι αριθμοί

## Δείτε επίσης
*Βεγγαλικό αλφάβητο
*Ασσαμικό αλφάβητο
*Σιλέτι Ναγκάρι

Κατηγορία:Βεγγαλική γλώσσα
Κατηγορία:Ασσαμική γλώσσα
Άρθουρ ΜακΦέρσον

Ο **Άρθουρ ΜακΦέρσον** (*[[λατινικό αλφάβητο]]: Arthur MacPherson*), (Αγία Πετρούπολη, Ρωσική Αυτοκρατορία 1 Φεβρουαρίου 1896 - ? ), ήταν γεννημένος στη Ρωσική Αυτοκρατορία βρετανός αργότερα αμερικανός, με Σκοτσέζικη καταγωγή, αθλητής της αντισφαίρισης και διπλωμάτης.

Ο ΜακΦέρσον καταγόταν από οικογένεια Σκοτσέζων και τη Γλασκόβη στη Ρωσία βρέθηκαν οι παππούδες του, Ντέιβιντ και Αν, πατέρας του ήταν ο Άρθουρ Νταβίντοβις ΜακΦέρσον και αδελφός του ο Ρόμπερτ. 

Κατά τον Α΄παγκόσμιο πόλεμο και το 1915 κατατάχτηκε στον Βρετανικό στρατό στους "Cameron Highlanders" και μετά το τέλος του πολέμου χρημάτισε διπλωμάτης στη Ρίγα της Λετονίας ενώ αναφέρεται ότι ήταν και κατάσκοπος. Υπηρέτησε στη Βόρεια ρωσική εκστρατευτική δύναμη στο Μουρμάνσκ και στο Αρχαγγέλσκ. Το 1930 μετοίκισε στις Ηνωμένες πολιτείες.

Στην αντισφαίριση μαζί με τον αδελφό του Ρόμπερτ ήταν πρωταθλητές Ρωσίας το 1914.. Πολλές φορές πρωταθλητής Λετονίας κατά την παραμονή του εκεί, είχε συμμετάσχει στο Γουίμπλεντον το 1920 και το 1923 και έξι φορές στο αμερικανικό όπεν με πρώτη φορά το 1917.

## Παραπομπές

Κατηγορία:Ρώσοι αθλητές της αντισφαίρισης
Κατηγορία:Βρετανοί διπλωμάτες
Κατηγορία:Βρετανοί στρατιωτικοί
Κατηγορία:Βρετανοί αθλητές της αντισφαίρισης
Σημαία της Υπερκαυκασιανικής Σοσιαλιστικής Ομοσπονδιακής Σοβιετικής Δημοκρατίας

μικρογραφία|288x288εσ|Σημαία της Υπερκαυκασιανικής Σοσιαλιστικής Ομοσπονδιακής Σοβιετικής Δημοκρατίας
Η **Σημαία της Υπερκαυκασιανικής Σοσιαλιστικής Ομοσπονδιακής Σοβιετικής Δημοκρατίας** (, *Flag Zakavkázskoj SFSR*) εγκρίθηκε από τη Υπερκαυκασιανή Σοβιετική Ομοσπονδιακή Σοσιαλιστική Δημοκρατία στην δεκαετία του 1930. 

Πριν από αυτό, η σημαία ήταν κόκκινη με τους κυριλλικούς χαρακτήρες *ЗСФСР* σε χρυσό χρώμα με γραμματοσειρά χωρίς ακρεμόνες.

## Εξωτερικοί σύνδεσμοι
*  Σημαίες του κόσμου

Κατηγορία:Σημαίες της Σοβιετικής Ένωσης
Βλαδίμηρος Αλεξάνδροβιτς της Ρωσίας

Ο **Βλαδίμηρος Αλεξάνδροβιτς** (ρωσικά: *Влади́мир Александрович*, 22 Απριλίου 1847 - 17 Φεβρουαρίου 1909) του Οίκου των Ρομανώφ ήταν μέγας δούκας της Ρωσίας.

## Βιογραφία
Ήταν το τέταρτο παιδί και ο τρίτος γιος του Αλεξάνδρου Β΄ της Ρωσίας και της Μαρίας της Έσσης (''Μαρίας Αλεξάνδροβνας''), κόρης του Λουδοβίκου Β΄ της Έσσης & παρά τω Ρήνω.

Γεννήθηκε στα Χειμερινά Ανάκτορα της Αγίας Πετρούπολης. Απεβίωσε το 1909 στο Ανάκτορο Βλαδιμήρου της Αγίας Πετρούπολης σε ηλικία 62 ετών.

## Οικογένεια
Νυμφεύτηκε το 1871 τη Μαρία του Μεκλεμβούργου-Σβερίν, κόρη του Φρειδερίκου Φραγκίσκου Β΄ του Μεκλεμβούργου-Σβερίν. Η Μαρία βαπτίσθηκε Ορθόδοξη με το όνομα *Μαρία Πάβλοβνα* και απέκτησαν πέντε τέκνα:
* Αλέξανδρος (1875 - 1877).
* Κύριλλος (1876 - 1938), Μέγας Δούκας της Ρωσίας.
* Βόρις (1877 - 1943), Μέγας Δούκας της Ρωσίας.
* Ανδρέας (1879 - 1956), Μέγας Δούκας της Ρωσίας.
* Ελένη (1881 - 1957), παντρεύτηκε το Νικόλαο της Ελλάδας και της Δανίας.

## Πρόγονοι

## Παραπομπές


## Αναφορές σε Πηγές
* *Alexander, Grand Duke of Russia; Once a Grand Duke*, Cassell, London, 1932
* Belyakova, Zoia; *The Romanov Legacy, The Palaces of St Petersburg*, Studio, ISBN 0-670-86339-4
* Chavchavadze, David; *The Grand Dukes*, Atlantic, 1989, ISBN 0-938311-11-5
* King, Greg; *The Court of the Last Tsar*, Wiley, 2006, ISBN 978-0-471-72763-7
* Lincoln, W. Bruce; *The Romanovs: Autocrats of All the Russias*, Anchor, ISBN 0-385-27908-6

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Παιδιά του Αλεξάνδρου Β΄ της Ρωσίας
Κύριλλος Βλαδιμήροβιτς της Ρωσίας

Ο **Κύριλλος Βλαδιμήροβιτς**, ρωσικά Кирилл Владимирович (12 Οκτωβρίου 1876 - 12 Οκτωβρίου 1938) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν ο πρωτότοκος γιος του Βλαδίμηρου Αλεξάνδροβιτς μεγάλου δούκα της Ρωσίας και της Μαρίας, κόρης του Φρειδερίκου-Φραγκίσκου Β΄ δούκα του Μεκλεμβούργου-Σβερίν.

Γεννήθηκε στο ανάκτορο Τσάρσκογιε Σελό, Νότια της Πετρούπολης. Απεβίωσε το 1938 στο Νεϊγύ της Γαλλίας σε ηλικία 62 ετών και τάφηκε στο Φρήντχοφ αμ Γκλόκενμπερκ του Κόμπουργκ.

## Οικογένεια
Νυμφεύτηκε το 1905 την εξαδέλφη του Βικτώρια-Μελίτα των Βέττιν, κόρη του Αλφρέδου δούκα της Σαξονίας-Κοβούργου-Γόθας και είχε τέκνα:
* Μαρία 1907-1951, παντρεύτηκε τον Φρήντριχ-Καρλ πρίγκιπα του Λάινινγκεν.
* Κίρα 1909-1967, παντρεύτηκε τον Λουδοβίκο-Φερδινάνδο των Χοεντσόλερν πρίγκιπα της Πρωσίας.
* Βλαδίμηρος 1917-1992, μέγας δούκας της Ρωσίας.

## Πρόγονοι

## Παραπομπές


## Βιβλιογραφία
* Beéche, Arturo. The Other Grand Dukes, Eurohistory, 2012. ISBN 978-0-9854603-9-6
* Chavchavadze, David. The Grand Dukes, Atlantic, 1989, ISBN 0-938311-11-5
* Korneva, Galina and Cheboksarova, Tatiana. Grand Duchess Marie Pavlovna. Eurohistory.com, 2014. ISBN 978-0-9854603-6-5
* Pedersen, Jørgen. Riddere af Elefantordenen 1559–2009, Odense: Syddansk Universitetsforlag, 2009. ISBN 8776744345

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Βλαδίμηρος Κυρίλλοβιτς της Ρωσίας

Ο **Βλαδίμηρος Κυρίλλοβιτς** (ρωσ. *Влади́мир Кири́ллович*, 17 Αυγούστου 1917 - 21 Απριλίου 1992) του Οίκου των Ρομανώφ ήταν μέγας δούκας της Ρωσίας.

## Βιογραφία
Ήταν το τρίτο παιδί και ο μόνος γιος του Κυρίλλου Βλαδιμήροβιτς της Ρωσίας και της Βικτωρίας Μελίτης (''Βικτωρίας Φεοντόροβνας''), κόρης του Αλφρέδου, Δούκα της Σαξονίας-Κοβούργου-Γόθας.

Γεννήθηκε στο Πόρβοο της Φινλανδίας. Μετά της Ρωσική Επανάσταση του 1918 ο πατέρας του (εξάδελφος του εΝικολάου Β΄) διεκδίκησε τον τίτλο του αυτοκράτορα της Ρωσίας. Το 1938 απεβίωσε ο Κύριλλος και ο Βλαδίμηρος τον διαδέχθηκε στη διεκδίκηση.

Απεβίωσε το 1992 στο Μαϊάμι της Φλόριντα (ΗΠΑ) σε ηλικία 75 ετών.

## Οικογένεια
Νυμφεύτηκε το 1948 τη Λεωνιδία Γεωργίεβνα, κόρη του Γεωργίου Μπαγκρατιόν, και είχε ένα τέκνο:
* Μαρία Βλαδιμήροβνα (γενν. 1953), Μεγάλη Δούκισσα της Ρωσίας και διεκδικήτρια Αυτοκράτειρα της Ρωσίας. Παντρεύτηκε το Φραγκίσκο Γουλιέλμο της Πρωσίας.

## Πρόγονοι

## Παραπομπές


## Βιβλιογραφία
* Massie, Robert K. (1995). The Romanovs The Final Chapter. Jonathan Cape. ISBN 0-224-04192-4.

## Εξωτερικοί σύνδεσμοι
* 

Κατηγορία:Ρώσοι ευγενείς
Μπορίς Βλαδιμήροβιτς της Ρωσίας

Ο **Βόρις Βλαδιμήροβιτς** (ρωσ. *Борис Владимирович*, 24 Νοεμβρίου 1877 – 9 Νοεμβρίου 1943) από τον Οίκο των Ρομανώφ ήταν μέγας δούκας της Ρωσίας.

## Βιογραφία
Ήταν το τρίτο (δεύτερο επιβιώσαν) παιδί και ο τριτότοκος γιος του Βλαδιμήρου Αλεξάνδροβιτς της Ρωσίας και της Μαρίας (''Μαρίας Πάβλοβνας''), κόρης του Φρειδερίκου Φραγκίσκου Β΄ του Μεκλεμβούργου-Σβερίν.

Γεννήθηκε στην Αγία Πετρούπολη. Το 1918 στη Ρωσική Επανάσταση οι Μπολσεβίκοι εκτέλεσαν τον εξάδελφό του, Νικόλαο Β΄ της Ρωσίας.

Ο Βόρις απεβίωσε το 1943 στο Παρίσι σε ηλικία 66 ετών.

## Οικογένεια
Νυμφεύθηκε το 1919 τη Ζηνάιντα Σεργκέγιεβνα Ρατσέβσκαγια. Ο γάμος ήταν μοργανατικός· δεν απέκτησαν τέκνα.

Είχε έναν νόθο γιο, τον Μπορίς Λακρουά.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Ανδρέας Βλαδιμήροβιτς της Ρωσίας

Ο **Ανδρέας Βλαδιμήροβιτς** (ρωσ. *Андрей Владимирович*, 14 Μαΐου 1879 - 30 Οκτωβρίου 1956) από τον Οίκο των Ρομανώφ ήταν μεγάλος δούκας της Ρωσίας.

## Βιογραφία
Ήταν το τέταρτο (τρίτο επιβιώσαν) παιδί και ο τέταρτος γιος του Βλαδιμήρου Αλεξάνδροβιτς της Ρωσίας και της Μαρίας (''Μαρίας Πάβλοβνας''), κόρης του Φρειδερίκου Φραγκίσκου Β΄ του Μεκλεμβούργου-Σβερίν.

Γεννήθηκε στο Τσάρσκογιε Σελό, νότια της Αγίας Πετρούπολης. Απεβίωσε το 1956 στο Παρίσι σε ηλικία 77 ετών και τάφηκε στο ρωσικό κοιμητήριο Σαιντ-Ζενεβιέβ-ντε-Μπουά.

## Οικογένεια
Σχετίστηκε με τη Ματίλντε-Μαρία Κστσέσινκα, μπαλαρίνα από την Πολωνία, που ήταν κόρη του Άνταμ-Φέλικς Κστσεσίνσκι, χορευτή. Ήταν η καλύτερη μπαλαρίνα της εποχής της, πρώτη στο θέατρο Μαριίνσκυ. Η Ματίλντε είχε επίσης σχέση με τον εξάδελφο του πατέρα του Ανδρέα, το Σέργιο Μιχαήλοβιτς της Ρωσίας. Γιος της Ματίλντα ήταν ο:
* Βλαντίμιρ (1902 - 1974),
γνωστός στην οικογένειά του ως "Βόβα", που έλαβε το πατρωνύμιο *Σεργκέγιεβιτς*, μια και ο Σέργιος θεωρήθηκε πατέρας του. Πάντως και οι δύο ήταν πεπεισμένοι ότι ήταν δικό τους. Ο Σέργιος πρόσεξε τη μητέρα και το παιδί, ώσπου εκτελέστηκε από τους Μπολσεβίκους το 1918. Όμως, το παιδί έμοιαζε του Ανδρέα, έτσι αποδίδεται σε αυτόν.

## Πρόγονοι

## Παραπομπές


## Βιβλιογραφία
* Beéche, Arturo. The Other Grand Dukes. *Eurohistory.com*, 2012. ISBN 978-0-9854603-9-6
* Chavchavadze, David. *The Grand Dukes*. Atlantic, 1989, ISBN 0-938311-11-5
* Korneva, Galina and Cheboksarova, Tatiana. Grand Duchess Marie Pavlovna. *Eurohistory.com*, 2014. ISBN 978-0-9854603-6-5
* Hall, Coryne. *Imperial Dancer*. Sutton publishing, 2005, ISBN 0-7509-3558-8
* Katin-Yartsev, M and Shumkov. A. *Costume Ball at the Winter Palace*. Russky Antiquariat, 2003, ISBN 5981290021

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Γεώργιος Μιχαήλοβιτς του Μπρασόβ

Ο **Γεώργιος Μιχαήλοβιτς**, ρωσικά Георгий Михайлович (24 Ιουλίου 1910 - 21 Ιουλίου 1931) από τον Οίκο του Σλέσβιχ-Χόλσταϊν-Γκόττορπ ήταν κόμης του Μπρασόβ.

## Βιογραφία

Ήταν το μόνο τέκνο του Μιχαήλ Αλεξάνδροβιτς μεγάλου δούκα της Ρωσίας και της Νατάλια Μπρασόβα, κόρης του δικηγόρου Σεργκέι Αλεξάνδροβιτς Σερεμετέβσκυ. Ο γάμος ήταν μοργανατικός και ο πατέρας του εξορίστηκε από τη Ρωσία από τον αδελφό του Νικόλαο Β΄ αυτοκράτορα της Ρωσίας.

Το 1931 μαζί με ένα φίλο του θα πήγαινε με αμάξι από το Παρίσι στις Κάννες. Οδηγούσε ο 19 ετών φίλος του, όταν κοντά στο Σαν το αμάξι γλίστρησε και χτύπησε σε δένδρο. Ο οδηγός σκοτώθηκε, ενώ ο Γεώργιος μεταφέρθηκε βαριά τραυματισμένος στο νοσοκομείο, όπου απεβίωσε την επόμενη ημέρα. Ήταν 21 ετών.

## Βιβλιογραφία
* Clarke, William (2007). Romanoff Gold: The Lost Fortune of the Tsars, Stroud: Sutton Publishing, ISBN 978-0-7509-4499-1
* Crawford, Rosemary; Crawford, Donald (1997). Michael and Natasha: The Life and Love of the Last Tsar of Russia, London: Weidenfeld & Nicolson, ISBN 978-0-7538-0516-9

## Αναφορές σε πηγές


Κατηγορία:Ρώσοι ευγενείς
Κατηγορία:Μπρασόβ
Μουάνγκ Χουά

Η **Μουάνγκ Χουά **είναι ένα χωριό στο Λάος, κοντά στα σύνορα με το Βιετνάμ, στην επαρχία Φονγκσάλι. 

## Επισκόπηση
Πολλοί τουρίστες επισκέπτονται το χωριό, επειδή ένα λεωφορείο από το Μουάνγκ Χουά προς το Ντιέν Μπιέν Φου αναχωρεί από εκεί. Ο καλύτερος τρόπος για να φτάσει κανείς στο χωριό από άλλα μέρη της χώρας είναι με σκάφος στον ποταμό Ναμ Ου. 

## Εξωτερικοί σύνδεσμοι
* 
* 

Κατηγορία:Λάος γεωγραφία-επέκταση
Κατηγορία:Γεωγραφία του Λάος
Αλέξιος Αλεξάνδροβιτς της Ρωσίας

Ο **Αλέξιος Αλεξάνδροβιτς** (*Алексей Александрович*, 14 Ιανουαρίου 1850 - 14 Νοεμβρίου 1908) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν ο τέταρτος γιος του Αλεξάνδρου Β΄ αυτοκράτορα της Ρωσίας και της Μαρίας (Μαρίας Αλεξάνδροβνας), κόρης του Λουδοβίκου Β΄ μεγάλου δούκα της Έσσης & παρά τω Ρήνω.

Γεννήθηκε στο Χειμερινό ανάκτορο της Αγ. Πετρούπολης. Δευτερότοκος αδελφός του ήταν ο Αλέξανδρος Γ΄ αυτοκράτορας της Ρωσίας. Ο Αλέξιος απεβίωσε το 1908 στο Παρίσι σε ηλικία 58 ετών.

## Οικογένεια
Υποτίθεται ότι νυμφεύτηκε το 1870 την Αλεξάνδρα Ζουκόβσκαγια, κόρη του Βασίλι Ζουκόβσκυ, η οποία  ήταν κυρία των τιμών. Δεν υπάρχει απόδειξη του γάμου αυτού. Είχαν τέκνο:
* Αλέξιος 1871-1931, κόμης του Μπελέβσκυ.
Ο Αλέξιος προσπάθησε να βρει έναν τίτλο για τη σύζυγό του και η Δημοκρατία του Αγ. Μαρίνου την έκανε βαρόνη του Σετζιάνο. Το ίδιο έτος η Αλεξάνδρα παντρεύτηκε τον Χρίστιαν-Χάινριχ βαρόνο φον Βόρμανν, ένδειξη ότι δεν υπήρχε πριν γάμος.

## Πρόγονοι

## Αναφορές σε Πηγές
* Chavchavadze, David. The Grand Dukes. Atlantic, 1989. ISBN 0-938311-11-5
* Ferrand, Jacques, Descendances naturelles des souverains et grands-ducs de Russie, de 1762 à 1910 : répertoire généalogique,1995.
* Nunes, Pepsi, "The Evolution of the Imperial Russian Navy and the Grand Dukes 1850–1917". Atlantis magazine, Vol.2, 2001 Nr3–4., Vol.3 2002, Nr.1
* Van Der Kiste, John. The Romanovs 1818–1959. Sutton Publishing, 1999. ISBN 0-7509-2275-3.
* Zeepvat, Charlotte. Romanov Autumn. Sutton Publishing, 2000. ISBN 0-7509-2739-9

## Αναφορές σε πηγές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Μεγάλοι Δούκες της Ρωσίας
Κατηγορία:Παιδιά του Αλεξάνδρου Β΄ της Ρωσίας
Άνω Κάμπος Πυλλήνης Αιτωλοακαρνανίας

*Για άλλους οικισμούς με το ίδιο όνομα Άνω Κάμπος στην Αιτωλοακαρνανία, δείτε: [[Άνω Κάμπος Αιτωλοακαρνανίας]]*.
*Για άλλους οικισμούς με το όνομα Κάμπος στην Αιτωλοακαρνανία, δείτε [[Κάμπος Αιτωλοακαρνανίας]]*.
*Για άλλους οικισμούς με το όνομα Κάμπος στην Ελλάδα, δείτε τη σελίδα αποσαφήνισης [[Κάμπος]]*.

Ο **Άνω Κάμπος** είναι ημιορεινός οικισμός που βρίσκεται στην Ναυπακτία του νομού Αιτωλοακαρνανίας σε υψόμετρο 180 μέτρα. 

## Γεωγραφικά - ιστορικά στοιχεία
Ο Άνω Κάμπος βρίσκεται στα βόρεια της Ναυπάκτου, από την οποία απέχει 34 χλμ., δίπλα στον ποταμό Εύηνο. Παλιότερα λόγω της έλλειψης οδικού δικτύου αποτελούσε το "πέρασμα" των χωριών της γύρω περιοχής με το Θέρμο και προς αυτό ήταν προσανατολισμένο παρά προς τη Ναύπακτο. Κοντά στο χωριό υπήρχε σχοινογέφυρα, η οποία μεταπολεμικά αντικαταστάθηκε με το “Καρέλι”, ένα ξύλινο κουτί που στηρίζεται με 4 καρούλια σε 2 χοντρά σύρματα, στερεωμένα στα μεγάλα πλατάνια των οχθών του ποταμού ενώ από το 1965 υπάρχει πλέον συρματογέφυρα. Βορειότερα του Άνω Κάμπου, στο σημείο που ο Εύηνος ενώνεται με τον χείμαρρο Κότσαλο υπάρχει μια ακόμα συρματογέφυρα. 

Το χωριό αναγνωρίστηκε ως οικισμός το 1961 και προσαρτήθηκε στην τότε κοινότητα Στρανώματος. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Στρανώμης, του πρώην Δήμου Πυλλήνης του Νομού Αιτωλίας και Ακαρνανίας. Έχει πληθυσμό 34 κατοίκους σύμφωνα με την απογραφή του 2011 και μαζί με τον Κάτω Κάμπο, τα Λουτρά Στάχτης και τη Στράνωμα συναποτελούν την Τοπική Κοινότητα Στρανώμης που ανήκει στη Δημοτική Ενότητα Πυλλήνης του Δήμου Ναυπακτίας.

### Απογραφές πληθυσμού

## Παραπομπές


## Εξωτερικοί σύνδεσμοι
* Καρέλι από το http://www.greece.com/photos
* Πεζοπορία στο Γεφύρι Αρτοτίβας από το https://iaitoloakarnania.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Βλαδίμηρος Παύλοβιτς του Πάλεϋ

Ο **Βλαδίμηρος Πάβλοβιτς** (ρωσ.: *Владимир Павлович*, 28 Δεκεμβρίου 1896 - 18 Ιουλίου 1918) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας του Πάλεϋ.

## Βιογραφία
Ήταν ο δευτερότοκος γιος του Παύλου Αλεξάνδροβιτς της Ρωσίας και της Όλγκα Βαλεριάνοβνα Κάρνοβιτς, κόρης του Βαλέριαν Κάρνοβιτς. Ήταν ο δεύτερος, μοργανατικός γάμος του πατέρα του. Ο εξάδελφος του Βλαδίμηρου, Νικόλαος Β΄ της Ρωσίας, απένειμε στην Όλγκα και στους απογόνους της τον τίτλο των *πριγκήπων του Πάλεϋ*.

Ο Βλαδίμηρος ήταν ποιητής. Εξορίστηκε το 1918 στο Αλαπάγεφσκ, στα Ουράλια. Εκτελέστηκε βάναυσα σε ένα ορυχείο εκεί μαζί με τα αδέλφια Ιωάννη, Κωνσταντίνο και Ιγκόρ, οι οποίοι ήταν δεύτερα εξαδέλφια του, και τη θεία του, Ελισάβετ Φεοντόροβνα. Ο πατέρας του φυλακίστηκε και εκτελέστηκε το 1919 από τους Μπολσεβίκους. 

## Παραπομπές σε πηγές

 

Κατηγορία:Οίκος του Σλέσβιχ-Χόλσταϊν-Γκόττορπ
Παύλος Ντμιτρίγιεβιτς του Ιλυίνσκυ

Ο **Παύλος Ντμιτρίγιεβιτς**, ρωσικά Павел Дмитриевич (27 Ιανουαρίου 1928 - 10 Φεβρουαρίου 2004) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας του Ιλυίνσκυ.

## Βιογραφία
Ήταν ο μόνος γιος του Δημητρίου Παύλοβιτς μεγάλου δούκα της Ρωσίας και της Ώντρεϋ Έμερυ. Ο γάμος ήταν μοργανατικός.

Το 1918 με την Επανάσταση στη Ρωσία εκτελέστηκε ο εξάδελφος τού πατέρα του Νικόλαος Β΄. Τον διαδέχθηκε ο Κύριλλος ως διεκδικητής Αυτοκράτορας της Ρωσίας, επίσης εξάδελφος του Δημητρίου. Ο Παύλος γεννήθηκε στην πρεσβεία των ΗΠΑ στο Λονδίνο. Επειδή ο γάμος του πατέρα του ήταν μοργανατικός, ο Κύριλλος απένειμε στον Παύλο και στους απογόνους του τον τίτλο του *πρίγκιπα του Ιλυίνσκυ*. Εξελέγη δήμαρχος του Παλμ Μπητς, στη Φλόριντα των ΗΠΑ. Απεβίωσε το 2004 στο Παλμ Μπητς σε ηλικία 76 ετών.

## Οικογένεια
Νυμφεύτηκε πρώτα τη Μαίρη-Έβελυν Πρινς και μετά την Ανγκέλικα-Φιλίππα Κάουφφμαν. Είχε τέκνα:
* Δημήτριος γενν. 1954, πρίγκιπας του Ιλυίνσκυ.
** Αικατερίνη γενν. 1981, Βικτώρια γενν. 1984, Λέλα γενν. 1986.
* Πάολα-Μαρία γενν. 1956.
* Άννα γενν. 1958.
* Μιχαήλ γενν. 1959, πρίγκιπας του Ιλυίνσκυ.
** Αλέξιος γενν. 1997.

## Πηγές
* "Heraldica.org". Misalliances. Retrieved 21 November 2006.
* "Heraldica.org". Zoepfl. Retrieved 21 November 2006.

## Παραπομπές σε πηγές


Κατηγορία:Οίκος του Σλέσβιχ-Χόλσταϊν-Γκόττορπ
Ιωάννης Κονταράτος

Ο **Ιωάννης Κονταράτος** ήταν Έλληνας γιατρός και αντιστασιακός. Διετέλεσε δύο φορές δήμαρχος Βόλου, αρχικά (1944 - 1945) ως μέλος του ΕΑΜ και αργότερα (1959 - 1964) ως υποψήφιος της ΕΡΕ.

## Βιογραφία
Γεννήθηκε το 1892 στον Βόλο και ήταν γιος του κουρέα Πέτρου Κονταράτου και της Αικατερίνης Κονταράτου. Σπούδασε ιατρική στην Αθήνα χάρη σε υποτροφία και αργότερα πραγματοποίησε περαιτέρω σπουδές στη Γαλλία. Προπολεμικά ήταν υποστηρικτής του κόμματος των Φιλελευθέρων, ενώ κατά τη διάρκεια της Κατοχής ήταν ένας από τους πολλούς επιφανείς κατοίκους της πόλης που εντάχθηκαν στο ΕΑΜ, διατελώντας επιπλέον εθνοσύμβουλος της ΠΕΕΑ. Μετά την απελευθέρωση του Βόλου από τον ΕΛΑΣ, διετέλεσε δήμαρχος από τον Οκτώβριο του 1944 μέχρι τον Ιανουάριο του 1945.

Το 1955 ήταν υποψήφιος δήμαρχος Βόλου με τη στήριξη του Ελληνικού Συναγερμού, χωρίς ωστόσο να εκλεγεί καθώς κατετάγη δεύτερος με 6592 ψήφους, πίσω από τον Γεώργιο Καρτάλη που τελικά επικράτησε. Το 1959 ήταν εκ νέου υποψήφιος, καταφέρνοντας να εκλεγεί ως ανεξάρτητος με την υποστήριξη της ΕΡΕ. Διατηρήθηκε στον δημαρχιακό θώκο μέχρι τον Αύγουστο του 1964.

## Παραπομπές


Κατηγορία:Μέλη του ΕΑΜ
Κατηγορία:Δήμαρχοι Βόλου
Ηλίας Περγαντής

Ο **Ηλίας Περγαντής** (1912 – 17 Οκτωβρίου 1985) ήταν Έλληνας παραγωγός του κινηματογράφου. Ξεκίνησε την ενασχόλησή του με τη δημιουργία ταινιών από το 1945, όταν γύρισε τις *Ραγισμένες Καρδιές*, για να ακολουθήσουν ταινίες, όπως *Ριρίκα* (1951), *Το κορίτσι με τα παραμύθια* (1956), *Ένα νερό κυρα Βαγγελιώ* (1959), *Η ιστορία του πραγματικού Ζορμπά και του Νίκου Καζαντζάκη* (1964), η *Βαβυλωνία* (1970), *Εσμέ η τουρκοπούλα* (1974), *Βέγγος ο υπέροχος* (1978) και πολλές άλλες.

Στις 17 Οκτωβρίου 1985 σκοτώθηκε πέφτοντας από το μπαλκόνι της οικίας του (στην οδό Λ. Ριανκούρ), όταν ζαλίστηκε, και κηδεύθηκε από το Νεκροταφείο Ζωγράφου.

## Παραπομπές


Κατηγορία:Έλληνες παραγωγοί ταινιών
Κωνσταντίνος Βενέτης

Ο **Κωνσταντίνος Βενέτης** (17 Ιανουαρίου 1904 - 7 Μαρτίου 1985), του Σωτηρίου, ήταν Έλληνας στρατιωτικός και πολιτικός, που διετέλεσε βουλευτής.

## Βιογραφία
Γεννήθηκε στην Κωνσταντινούπολη στις 17 Ιανουαρίου 1904 ή σύμφωνα με άλλες πηγές το 1905. 

Ακολούθησε στρατιωτική σταδιοδρομία, με σπουδές στη Στρατιωτική Σχολή Ευελπίδων και στη Σχολή του Πυροβολικού. Ξεκίνησε το 1927 ως ανθυπολοχαγός Πυροβολικού και βαθμιαία προήχθη σε διάφορους βαθμούς. Μετά την αποστρατεία του με τον βαθμό του Συνταγματάρχη , κατήλθε στην πολιτική. Από τον Ιανουάριο έως τον Απρίλιο του 1958 χρημάτισε Νομάρχης Ροδόπης.

Εξελέγη για πρώτη φορά βουλευτής Καβάλας με την ΕΠΕΚ το 1951 και επανεξελέγη με τον Ελληνικό Συναγερμό το 1952 και με την ΕΡΕ το 1958, το 1961, το 1963  και το 1964.. 

Μεταπολιτευτικά ήταν υποψήφιος βουλευτής Καβάλας με την Εθνική Παράταξη.

Πέθανε  σε ηλικία 81 ετών στην Αθήνα το 1985 και κηδεύτηκε στις 8 Μαρτίου από τον ιερό ναό του Πρώτου Νεκροταφείου. Ήταν παντρεμένος με τη Θεοδώρα Τέρτη και είχαν έναν γιο και μία κόρη.

## Παραπομπές


## Πηγές
* 

Κατηγορία:Βουλευτές Καβάλας
Κατηγορία:Νομάρχες Ροδόπης
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες αξιωματικοί του πυροβολικού
Παύλος Αλεξάνδροβιτς της Ρωσίας

Ο **Παύλος Αλεξάνδροβιτς** (ρωσικά: *Павел Александрович*, 3 Οκτωβρίου 1860 - 30 Ιανουαρίου 1919) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν ο έκτος γιος του Αλεξάνδρου Β΄ της Ρωσίας και της Μαρίας της Έσσης (''Μαρίας Αλεξάνδροβνας''), κόρης του Λουδοβίκου Β΄ της Έσσης και παρά τω Ρήνω.

Γεννήθηκε στο Ανάκτορο της Αικατερίνης στο Τσάρσκογιε Σελό, νότια της Αγίας Πετρούπολης. Δευτερότοκος αδελφός του ήταν ο Αλέξανδρος Γ΄ της Ρωσίας. 

Μετά τη Ρωσική Επανάσταση του 1918, ο γιος του Βλαντίμιρ εκτελέστηκε μαζί με άλλους συγγενείς του από τους Μπολσεβίκους μία μόλις ημέρα μετά την αυτοκρατορική οικογένεια. Ο ίδιος ο Παύλος φυλακίστηκε και εκτελέστηκε το 1919 στο Φρούριο Πέτρου και Παύλου, ενώ η σορός του ερρίφθη σε έναν κοινό τάφο. Η δεύτερη σύζυγός του έφυγε εξόριστη στη Φινλανδία και μετά στο Παρίσι, όπου απεβίωσε το 1929.

## Οικογένεια
Νυμφεύτηκε πρώτα το 1888 την την Αλεξάνδρα Γεωργίεβνα, κόρη της εξαδέλφης του Όλγας Κωνσταντίνοβνας και του Γεωργίου Α΄ της Ελλάδας, και είχε τέκνα:
* Μαρία (1890 - 1958), παντρεύτηκε πρώτα τον Γουλιέλμο, Δούκα του Σέντερμανλανντ (γιο του Γουσταύου Ε΄ της Σουηδίας), και μετά τον πρίγκηπα Ρομάν Σεργκιέγιεβιτς Πουτιάτιν.
* Δημήτριος (1891 - 1942), Μέγας Δούκας της Ρωσίας.

Η Αλεξάνδρα απεβίωσε το 1891 μετά τη γέννα του γιου τους σε ηλικία 21 ετών και ο Παύλος έκανε το 1902 δεύτερο, μοργανατικό γάμο με την Όλγα, κόρη του Βαλέριαν Κάρνοβιτς, και είχε τέκνα:
* Βλαντίμιρ (1897 - 1918), Πρίγκιπας του Πέιλυ, ποιητής, δολοφονήθηκε από τους Μπολσεβίκους.
* Ιρίνα (1903 - 1990), παντρεύτηκε πρώτα τον 2ο εξάδελφό της Θεόδωρο Αλεξάνδροβιτς της Ρωσίας και μετά τον Υμπέρ Κονκερέ, Κόμη ντε Μονμπριζόν.
* Νατάλια (1905 - 1981), μοντέλο μόδας και ηθοποιός του κινηματογράφου, παντρεύτηκε πρώτα τον Λυσιέν Λελόνγκ και έπειτα τον Τζον Τσ. Ουίλσον.
Ο ανιψιός του, Νικόλαος Β΄ της Ρωσίας, που είχε αρνηθεί να επιτρέψει το γάμο με την Όλγα, συγχώρησε τον Παύλο και έδωσε στην Όλγα και στους απογόνους της τον τίτλο του *πρίγκιπα/πριγκίπισσας του Πέιλυ*.

## Βιβλιογραφία
* Alexander, Grand Duke of Russia. Once a Grand Duke. Cassell, London, 1932, ASIN: B000J3ZFL2
* Belyakova, Zoia. Grand Duchess Maria Nikolayevna and her palace in St Peterburg. Ego Publishers, ISBN 5-8276-0011-3
* Chavchavadze, David. The Grand Dukes, Atlantic, 1989, ISBN 0-938311-11-5
* Cockfield, Jamie H. White Crow: The Life and Times of the Grand Duke Nicholas Mikhailovich Romanov, 1859-1919. Praeger, 2002, ISBN 0-275-97778-1
* King, Greg. The Court of the Last Tsar. Wiley, 2006. ISBN 978-0-471-72763-7.

## Πρόγονοι

## Παραπομπές


Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Παιδιά του Αλεξάνδρου Β΄ της Ρωσίας
Αλέξιος Αλεξέγιεβιτς Μπελέβσκυ-Ζουκόβσκυ

Ο **Αλέξιος Αλεξέγιεβιτς**, ρωσικά Алексей Алексеевич (26 Νοεμβρίου 1871 - π. 1931) από τον Οίκο του Σλέσβιχ-Χόλσταϊν-Γκόττορπ ήταν κόμης του Μπελέβσκυ.

## Βιογραφία
Ήταν γιος του Αλεξίου Αλεξάνδροβιτς μεγάλου δούκα της Ρωσίας και της υποτιθέμενης συζύγου του Αλεξάνδρας, κόρης του Βασίλι Ζουκόφσκι.

Ο θείος του Αλέξανδρος Γ΄ του απένειμε τον τίτλο του κόμη του Μπελέβσκυ. Ο Αλέξιος σκοτώθηκε από τους Σοβιετικούς το 1931 στον Καύκασο σε ηλικία 60 ετών.

## Οικογένεια
Νυμφεύτηκε το 1894 τη Μαρία, κόρη του Πέτρου πρίγκιπα Τρουμπετσκόυ και είχε τέκνα:
* Ελισάβετ 1896-1975, παντρεύτηκε τον Πέτρο Γκίκα-Περεβόστσικοβ.
* Αλεξάνδρα 1899-1995, παντρεύτηκε πρώτα τον Χένρυ ντε Λεππ και μετά τον Γκέοργκε Φλεβίτσκυ.
* Μαρία 1901-1996, παντρεύτηκε τον Βλαντιμίρ Σβερμπέεβ.
* Σεργκέι 1903-1956, νυμφεύτηκε τη Νίνα Μπότκινα και είχε κόρη την Ελένη.

## Αναφορές σε πηγές


## Πρόγονοι

Κατηγορία:Ρώσοι ευγενείς
Ερίκα Βόλμερ

Η **Ερίκα Βόλμερ** (*[[γερμανικά]]: Erika Vollmer*), γεννημένη στο Γκρατς της Αυστρίας στις 23 Φεβρουαρίου 1925, ήταν Γερμανίδα, αθλήτρια της αντισφαίρισης. Το πατρικό της όνομα ήταν *Ομπστ* (Obst) και πήρε το όνομα του συζύγου της το 1947.

Μεταξύ 1953 και 1959 αγωνίστηκε σε επτά διαδοχικές διοργανώσεις του Γουίμπλεντον και πέτυχε το καλύτερό της αποτέλεσμα με το 1953, όταν έφτασε στον προημιτελικό. Το 1955 έχασε τον τελικό του απλού στο διεθνές πρωτάθλημα Ιταλίαςν από την Πατρίτσια Γουάρντ με 4-6, 3-6 το 1955.. Στο Πρωτάθλημα αντισφαίρισης Ανατολικής Μεσογείου ήταν το 1954 πρώτη στο απλό και δεύτερη στο μεικτό με συμπαίκτη τον Ευγένιο Μιγκόνε.

## Παραπομπές

Κατηγορία:Δυτικογερμανίδες αθλήτριες της αντισφαίρισης
Εύα Φαφ

Η **Εύα Φαφ** (*[[γερμανικά]]: Eva Pfaff*), γεννημένη στο Κένιγκσταϊν ιμ Τάουνους της Δυτικής Γερμανίας στις 10 Φεβρουαρίου 1961, είναι Γερμανίδα, πρώην πρωταθλήτρια της αντισφαίρισης.

Κατά τη διάρκεια της καριέρας της κέρδισε 1 τίτλο στο απλό και 9 τίτλους WTA στο διπλό. Οι κορυφαίες παγκόσμιες κατάταξεις της  ήταν 17η στο απλό το 1983 και 16η στο διπλό το 1988. 

Μεγαλύτερη επιτυχία της ο τελικός του Αυστραλιανού όπεν στο διπλό το 1982  με συμπαίκτρια την Κλάουντια Κόντε Κιλς έχασαν από τις 	Μαρτίνα Ναβρατίλοβα και Παμ Σράιβερ με 6-4 και 6-2. Επίσης στα προημιτελικά του Αυστραλιανού όπεν στο απλό το 1982 και στο διπλό το 1983 και το 1987, στα προημιτελικά του Ρολάν Γκαρός στο διπλό το 1983, 1985 και το 1987, στα προημιτελικά του Γουίμπλεντον στο διπλό το 1983 και το 1988.

Στο Φεντ καπ αγωνίστηκε με την Δυτική Γερμανία το 1982, 1983 και το 1988 με ρεκόρ 9 νίκες και 1 ήττα.

## Παραπομπές

Κατηγορία:Δυτικογερμανίδες αθλήτριες της αντισφαίρισης
Σβεν Γκόντουινσον

Ο **Σβεν Γκόντουινσον** ή **Σβέιν** (*Swegen Godƿinson*, περί το 1020 - 1052) ήταν ο μεγαλύτερος γιος του κόμη Γκόντουιν του Ουέσσεξ και της Γκύθα Θόρκελσντατερ, μεγαλύτερος αδελφός του Χάρολντ Β΄ της Αγγλίας. Το 1043 ο Σβεν ανέλαβε τη διοίκηση μιας κομητείας η οποία περιείχε τις περιοχές Γκλόστερσαιρ, Χερεφορντσάιρ, Οξφορντσάιρ, Μπέρκσαϊρ και Σόμερσετ. Την επόμενη χρονιά (1044) υπέγραψε το πρώτο βασιλικό του διάταγμα. Υπήρχαν μερικές αναφορές ότι ο Σβεν ήταν νόθος γιος του Κνούτου αλλά η μητέρα του το αρνήθηκε επίμονα. Στην αρχή της βασιλείας του έκλεισε ειρήνη με τον Γκρίφφιντ-απ-Λιουέλιν, βασιλιά της Γκουινέντ στη βόρεια Ουαλία, η ειρήνη αυτή επέτρεψε στον βασιλιά της Γκουινέντ να έχει το πάνω χέρι απέναντι στον κύριο αντίπαλο του στην περιοχή της Ουαλίας τον βασιλιά της Ντέχεμπαρθ. Ο Σβεν εξακολουθούσε να υποστηρίζει τον βασιλιά της Γκουινέντ με περισσότερες συμμαχίες ενώ πραγματοποίησαν μαζί μια επίθεση στην Ντέχεμπαρθ.

## Διαδοχικές εξορίες

Στην επιστροφή του από εκστρατεία ο Σβεν απήγαγε την Ίντζιφου την ηγουμένη του Λεομίνστερ με σκοπό να την παντρευτεί και να κερδίσει τον έλεγχο των κτημάτων της. Ο Εδουάρδος ο Ομολογητής το αρνήθηκε, η Ίντζιφου επέστρεψε στο αβαείο της και ο Σβεν τιμωρήθηκε με εξορία καταφεύγοντας στον Βαλδουίνο Ε΄ της Φλάνδρας. Μετά τη Φλάνδρα μετέβη στη Δανία στη συνέχεια εξορίστηκε από τη Δανία για άγνωστους λόγους και επέστρεψε στην Αγγλία διεκδικώντας το δουκάτο του το οποίο είχε διανεμηθεί ανάμεσα στον αδελφό του Χάρολντ και στον ξάδελφο του Μπέορν Έστριντσον. Ο Χάρολντ το αρνήθηκε το ίδιο έκανε και ο ξάδελφος του, ο Σβεν συνέλαβε τον Μπέορν και τον δολοφόνησε με αποτέλεσμα να εξοριστεί για δεύτερη φορά.

Την επόμενη χρονιά (1050) επέστρεψε στην Αγγλία πιθανότατα μετά από διαπραγματεύσεις του πατέρα του με τον βασιλιά, του δόθηκε πίσω και η κομητεία του αλλά και αυτή η παραμονή του στην Αγγλία δεν θα κρατήσει για πολύ. Την επόμενη χρονιά (1051) εξορίστηκαν από την Αγγλία ο πατέρας του Γκόντουιν με όλους τους γιους του λόγω σύγκρουσης με τον βασιλιά, στον Σβεν η τιμωρία ήταν αυστηρότερη λόγω των προηγούμενων παραπτωμάτων του και του απαγορεύτηκε σε οποιαδήποτε περίπτωση η επιστροφή στην Αγγλία. 
Στη συνέχεια μετέβη στην Ιερουσαλήμ προκειμένου να ζητήσει από τον θεό συγχώρεση για τα εγκλήματα του, στον δρόμο της επιστροφής του δολοφονηθηκε αλλά οι πηγές διαφέρουν σχετικά με τον δολοφόνο. 
Ο Σβεν είχε έναν γιο τον Χάακον ο οποίος ήταν όμηρος στη Νορμανδία και επέστρεψε με πρωτοβουλία του θείου του Χάρολντ (1064) αλλά τίποτα περισσότερο δεν είναι γνωστό για τον ίδιο. Η εξορία και ο θάνατος του Σβεν άφησαν τον αδελφό του Χάρολντ μοναδικό μνηστήρα για τον θρόνο της Αγγλίας από τον Οίκο του Γκόντουιν.

## Παραπομπές
 		


## Πηγές

*Ann Williams, Swein, Oxford Online Dictionary of National Biography
*Barlow, Frank, Edward the Confessor p.&nbsp;74 and Barlow ed., 'Vita Ædwardi'
*DeVries, Kelly (1999). The Norwegian Invasion of England in 1066. Boydell Press.
*Αγγλοσαξωνικό χρονικό

Κατηγορία:Οίκος του Γκόντουιν
Χριστιανός της Δανίας (1675-1695)

Ο **Χριστιανός**, δανικά Cristian (25 Μαρτίου 1675 - 27 Ιουνίου 1695) από τον Οίκο του Όλντενμπουργκ ήταν πρίγκιπας της Δανίας.

## Βιογραφία
Ήταν ο δεύτερος (επιζήσας) γιος του Χριστιανού Ε΄ της Δανίας και της Καρλόττας-Αμαλίας, κόρης του Γουλιέλμου ΣΤ΄ λαντγκράβου της Έσσης-Κάσσελ. Μεγαλύτερος αδελφός του ήταν ο Φρειδερίκος Δ΄.

Το 1687 ήταν υποψήφιος του Πολωνικού θρόνου. Το 1689 ήταν υπεύθυνος των εορτασμών των γενεθλίων του πατέρα του και έφερε την πρώτη μάλλον όπερα στη Δανία για το σκοπό αυτό. Δυστυχώς το εγχείρημα έληξε άδοξα με την πυρκαγιά στο ανάκτορο Αμαλίενμπορκ το 1689.  Ήταν δυνατός και ζωηρός νέος και έκανε το πρώτο μεγάλο ταξίδι του στην Ιταλία το 1695. Λίγο μετά όμως ασθένησε από ευλογιά και απεβίωσε στην Ουλμ το ίδιο έτος σε ηλικία 20 ετών. Η σορός του μεταφέρθηκε και τάφηκε στο Ρόσκιλντε.

## Παραπομπές


## Πηγές
* Yaroslav Marek, Genealogy: House of Oldenburg

Κατηγορία:Οίκος του Όλντενμπουργκ
Κατηγορία:Πρίγκιπες της Δανίας